
Praefatio 


J-vIultum  semper  mea  scire  intererat,  quales  opi- 
niones de  itinere , sanguini  in  corpore  humano  le- 
geudo,  singulis  temporibus  viguerint.  Tantam  enim 
vim  in  universam  scientiam  medicam  excolendam 
iis  tribuebam,  ut,  quomodo  illa  scientia  fuerit  com- 
parata , optime  ex  iis  colligere  posse  mihi  viderer. 
Quamdiu  igitur,  ut  in  arte  salutari  proficerem, 
nitebar,  sanguinis  circulationis  historiam  intuebar 
eaque , quae  compilaveram,  in  hoc  opusculo  depo- 
nebam. Multa  quidem  in  iis  desiderabuntur,  multa 
manca,  multa  ambigua  reperientur;  nihilo  tamen 
secius  spe  teneor,  fore  ut  lectores  benevoli  tum 
Viribus  meis,  qnas  sentio  , quam  sint  exiguae , tum 
materiei  propositae  difficultati  indulgeant,  praeser- 
tim cum  non  ut  alios,  sed  me  ipsum  doceam,  hoc 
opusculum  esse  conscriptum,  asseverem. 

et  Iloamti  jam  anno  2688,  ante  Chr.  vixisse 
ajunt,  Cleyeri  sententiam  probat,  qui  H arve  i 
inventum  iis  immerito  adseribit.  Ex  Sinaruin  sen- 
tentia sanguinis  circulationem  tertia  liora  matutina 
inde  a pulmonibus  incipere  et  Aiginti  quatuor  horis 
praeterlapsis,  in  hepate  desinere,  ab  eodem  illo 
scriptore  accepimus  nec  non,  a venaesectione  eos 
abhorrere,  quia  sanguinis,  sicftti  aquae,  fervor  copia 
ejus  diminuta,  nunquam  diminuatur.  (Clavis  medica 
ad  Sinaruin  doctrinam  de  pulsibus,  Pag.  91.)  Neque 
magis  Aegyptii,  cum  in  tribus  segregatas  divideren- 
tur, cum  medici  nonnissi  ex  sacerdotum  collegio 
proficiscerentur  et  artem  salutarem  excercendam 
caeremoniis  sacris  adnumerarent , cum  non  modo 
homines,  Sed  ne  animalia  quidem,  quae  cultu 
divino  digna  existimabantur,  dissecarent,  vera  me- 
dicinae scientia  gaudere  poterant , quamvis , quod 
cadavera  condiebant  et  sceleta  conviviis  adponere 
solebant , corporis  structurae  cognoscendae  copia 
iis  data  videatur.  Graecos,  sempiternos  omnium 
quae  praeclara  habentur  populorum  magistros,  glo- 
ria scientiae  medicae  magis  illustrandae  manebat. 
Aesculapius  quidem  commentitii  instar  apparet 
et  quas  res  filii  ejus  Machaon  et  Podalirius 
gessisse  tradebantur,  eae  non  minus  fabulis  obrutae 
Aidentur;  attamen  Podalirium  revera  primum 
venaesectionem  instituisse  ideoque  sanguinis  circu- 
lationem suspicatum  esse,  verisimile  est.  (Ste- 
phan:  Byzantimi  de  urbibus,  voc;  Syrna). 

Asclepiades,  quominus  corporis  structuram 
penitius  cognoscerent,  eo  impediebantur,  quod  artem 
salutarem  in  Aesculapii  templis  exsequebantur  et 
quod  scholae  sic  dictae  instituebantur,  quarum  ce- 
leberrimae Cnidia  et  Coa  erant,  quae  anatomiae  et 
physiologiae  fere  nihil,  dignoscendi  et  praesagiendi 
arti  multa  egregia  praestabant.  Philosophia  demum 
in  hanc  etiam  scientiftn  praeclarum  provocabat  ef- 
fectum, ejus  enim  magistri,  quamquam  multa  doce- 
bant, quae  postea  falsa  reperiebantur,  tamen  cor- 
poris structurae  perscrutandae  studium  excitabant. 

Thaletem  quidem  o mittere  possumus,  quia 
nihil  docebat,  quod  anatomiae  excolendae  proderat, 
sed  Pythagoras  jam  huic  scientiae  accuratius 
tractandae  operam  navabat,  quamquam  et  ille  ipse 
miracula  et  portenta  captabat.  Pythagora  ei  in 
fcorde  cupiendi , in  hepate  abhorrendi  facultatem 
sitam  credebant;  saepe  autem  alteram  facultatem  in 
alterius  sede  locabant;  inferiores  animi  vires,  quae 
una  cum  corpore  perirent,  sanguine  pasci  docebant; 
venas  et  arterias  animi  vincula  esse;  animi  sedem 
inde  a corde  usque  ad  cerebrum  patere,  in  corde 
spiritum  (frufios)  habitare,  in  cerebro,  mentem  co- 
gitantem (ygev eg)  et  rationem  (vove),  qua  homi- 
nes a bestiis  differrent.  Alcmaeon,  Pythagorae  dis- 
cipulus, Crotoniatum  principatum  obtinebat  et  pri- 
mus anatomiae  peritia  pollebat,  licet  nihil  nisi  ani- 
malia dissecaret;  somnum  eo  effici  tradebat,  quod 
sanguis  in  vasa  majora  redundaret  in  iisque  stag- 
naret, unde,  circuitu  restituto,  somno  hominem  solvi, 

stagnatione  vero  perseverante  mortem  invadere. 
Empedocles  etiam  Acragantinus  (504  ante  Clir.) 
cadaveribus  dissecandis  operam  navabat. 

Ei  vasa  iu  pulmonibus  adesse  placebat,  quae 
copiam  quidem  sanguinis,  neque  vero  tantam  con- 
tinerent, ut  eo  implerentur;  osteolis  illa  vasa  esse 
praedita,  quae  sanguinem  quidem  non  transmit- 
terent, aerem  vero  permeari^  sinerent ; aerem  igitnr 
Sanguine  subsidente,  influere,  surgente,  illo,  ejici. 
Quae  sententia  mutifariain  mutata  ab  aliis  scrip- 
toribus proferebatur. 


Sectio  II. 

Incipit  ab  Hippocrate  et  pergit  usque  ad 
Galenum,  qui  medicam  artem  theoreticam 
in  antiquitate  ad  perfectionem  duxit. 


2.  Cum  scientiae  medicae  aedes  ab  Hip- 
pocrate exstruerentur,  tria  medicorum  genera  in 
Graecia  vigebant;  sacerdotes  in  templis,  qui  ne  cer- 
tissimum artis  medicae  fundamentum  periret,  cura- 
bant; philosophi,  qui  theorias  proponebant;  gym- 
nastae,  qui  chirurgiam  et  diaeteticam  excolebant. 
Magnus  Hippocrates,  experientia  certissima 
tamquam  magistra  usus,  hominum  naturam  diligen- 
tissime speculabatur,  sed  anatoiniae  peritia  destitu- 
tus erat,  quia  pietas,  ne  humana  cadavera  disseca- 
rentur, vetabat,  unde  ex  animalium  corporum  strue- 

ctura  obiter  examinata  in  humani  corporis  structu 
ram  collidebatur.  Nihil  igitur  est,  quod  Hippo- 
cratis de  circulatione  doctrinae  fiat  mentio,  cum 
ille  ai/uaTos  negiodov  commemorans,  utique  aliud 
quiddam , quam  quod  nos , intelligi  vellet.  Distri- 
butionem autem  sanguinis , mera  hypotesi  nixam 
hac  ratione  effici  illius  gener  Polybus  tradebat: 
In  corpore  quantuor  vasorum  paria  adsunt,  quorum 
Par  primum  a capite  oritur,  juxta  vertebrarum  co- 
lumnam usque  ad  coxas  et  lumbos  descandit,  unde 
per  crura  et  talos  in  plantam  pedis  transit.  Par 
secundum  pone  aures  oritur  et  secundum  collum 
descendit;  vasajugularia  ( ai  ocpa-yhideg)  sunt,  quae 
in  interiore  columnae  vertebralis  superficie  usque 
ad  lumbos  descendunt,  ubi  in  testes,  lumbos,  an- 
teriorem regionis  inguinalis  partem  per  talos  deni- 
que internos  porriguntur  et  in  planta  pedis  desi- 
nunt. 

Par  tertium  a temporibus  ortum  super  collo  ad 
humeros  ct  ad  pulmones  currit  vas  dextrum  in  si- 
k nistrnm  et  vas  sinistrum  in  dextrum  latus  transit, 
ambo  in  intestino  crasso  et  ano  desinunt,  postquam 
a vase  dextro,  in  contrarium  latus  transgresso, 
mamma  sinistra,  lien  et  ren  sinister,  a vase  sinistro, 
in  dextrum  latus  transgresso,  mamma  dextra,  hepar 
et  ren  dexter  vasa  receperunt. 

Par  quartum  a fronte  et  oculis  natum  per  pul- 
mones et  os  claviculare  ad  brachium , ad  cubitum, 
ad  manum  et  digitos  decurrit.  Inde  vasa  per  volam 
manus,  per  cubitum  et  inferiorem  brachii  partem, 

ad  humeros  et  superiorem  costarum  partem  recur 
runt  etpartim  in  lienem,  partiin  in  hepar,  denique 
in  partes  genitales  transmigrant. 

§.  3.  Qui  veram  sanguinis  circulationis  viam 
ignorabant,  eos  de  veuaesectione  instituenda  falsa 
censere  ne  cesse  erat.  Sic  hepatitide  saeviente  vena 
basilica  dextra,  quae  ideo  venae  hepaticae  nomine 
induebatur,  splenitide  vexante,  vena  basilica  sinistra, 
vena  splenica  nominata , in  lateris  dolore  interior, 
cubiti  vena,  in  dorsi  doloribus  et  in  coxalgia  exte- 
rioris poplitis  et  talorum  partis  venae  secabantur. 
Eas  in  universum  secandas  esse  venas  Hippo- 
crates docebat,  quae  parti  affectae,  quam  proximae 
essent,  ut  sanguine  derivato  dolor  inflammatorius 
quam  primum  tolleretur.  Arterias  a venis  differre 
Hippocratem  fugit,  qui  igitur  (pMfiag  tum  arterias 
tum  venas  nominabat  et  ei  nihil  nisi  tra- 

chea erat;  imo  serioribus  etiam  temporibus  (pAeifJ 
Graecis  venam,  Romanis  arteria^ non  minus  quam 
venam  significabat.  Neque  igitur  a corde,  neque 
ab  hepate  vasa  proficisci  Hip  pocrates  judicabat. 
Seriorem  de  spiritu  vitali  ( nreufia ) doctrinam  ne- 
quaquam referre  possumus  ad  Hippocratem,  quem 
pneuma  principium  aeriforme  esse,  neque  vero  in- 
corpoream vitae  causam  censuisse  constat,  cum  phy- 
siologiae, quae  tunc  erat,  scientia  materialismum 
nondum  rejicere  posset.  Iste  spiritus  vitalis 
calori  insito  quam  maxime  est  cognatus  et  una 
cum  eo  per  omnes  corporis  venas  perpetuo  movetur, 
a quo  motu  integro  bona  valetudo  dependet,  ita  ut 

succos  snperfluos  a capite  derivarent;  capitis  venas 
decussari  jussit,  ita  ut  dextri  lateris  venae  in  si- 
nistrum et  sinistri  lateris  venae  in  contrarium  latus 
transmigrent.  In  tenuissimis  pulmonum  aliorumque 
organorum  vasorum  plexibus  mutuus  sanguinis  et 
aeris  sive  spirituum  motus  adest,  quo  ad  bonam 
valetudinem  conservandam  opus  est. 

§.  5.  In  anatomiam  dogmatici  haud  penitius  in- 
spiciebant et  inprimis  confusa  erat  eorum  de  va- 
sorum decursu  doctrina.  Sic  Syennesis  Cyprius 
vasa  a superciliorum  regione  evadere  docebat,  unde 
decussata  in  dorsum  et  pulmones  decurrerent;  si- 
nistri lateris  vasa  in  hepar,. in  renem  et  testem 
dextrum,  dextri  lateris  vasa  in  lienem,  in  renem 
et  testem  sinistrum  nec  non  in  genitalia  externa 
pergere.  Diogenes  Apollonias  decussatione  haud 
negata,  duas  venas  primarias  juxta  vertebrarum  co- 
lumnam sitas  esse  tradebat,  quarum  utraque  per  ab- 
domen ad  sui  lqgpris  extremitatem  inferiorem  et 
praeter  os  claviculare  ad  caput  pergeret,  minora 
autem  vascula  ab  hepate  et  in  sinistro  latere  a lie- 
ne et  renibus  recipi ; illos  vasorum  truncos  cum 
corde  habere  communicationem  et  alterum  vasorum 
par  primarium  per  thoracem  et  cavitates  axillares 
in  extremitates  superiores  cursum  dirigere,  quorum 
vasorum  alterum  sit  vena  hepatica  (rjncnixig),  alte- 
rum vena  splenica  an^^viTig).  Tunc  temporis  do- 
ctrina de  revulsione  laviia/iaais)  et  derivatione 
{nagoyhevaig)  locum  habere  coepit;  superioribus 
enim  corporis  partibus  affectis  inferioris  ejus  par- 

motus  vel  nimis  vehemens,  vel  nimis  tardus,  vel  a 
normali  via  recedens,  vel  cessans  morbos  provocet. 
In  interna  uteri  planitie  cotyledones  s.  vasculorum 
fasciculos  in  veneri  Hippocrates  edocebat,  per 
quorum  ostia  fluxus  menstrualis  proveniret  et  foe- 
tus nutriretur  et  quibuscum  placenta  per  vasa  pro- 
longata connexa  esset  (gorr.  definit,  med.  voc. 
KoTvJirjdovss).  Semiotice  ejus  pulsus  mutati  rati- 
onem habere  non  poterat,  cum  arteriarum  a venis 
differentiam  earumque  cum  corde  connexum  non- 
dum compertum  haberet.  2(pvy/uos  ei  spasmodica 
venarum  pulsatio  est  neque  unquam  pulsum  exami- 
nari jubet  (Sprengefs  Beitrage  zur  Geschichte  der 
Pulsleqre,  Leipzig  1787.). 

§.  4.  Qui  dogmaticorum  sectae  adnumerandi 
sunt,  ii  omnes  Hippo  crati  c orum  nomine  orna- 
bantur, sed  immerito,  cum  in  theoriarum  ludibrio 
potius  versarentur,  quam  experientia  uterentur.  Phi- 
losophia de  natura , a Platone  prolata , magnam 
habebat  vim  in  scientiam  medicam,  in  qua  pathologia 
humoralis  praevalebat.  Animi  affectus  ut  ait  Plato 
in  corde  resident,  quod  idem  venarum  origo  est  et 
sanguinis  fons,  totum  corpus  permanantis  et  quo- 
niam ignis  in  eo  inest,  omnes  partes  incitantis  et 
nutrientis;  cordis  vero  spiritus  venas  regit  et  san- 
guinem circumagitat,  Cum  corde  pulmones  con- 
nexi sunt,  quorum  tramites  aeris  (dprrjpicu)  magno 
cordis  fervori  refrigerando,  irae  mitigandae,  corpo- 
ris venis  domandis  inserviunt.  Creator  juxta  medul- 
lam spinalem  duas  venas  primarias  deduxit , quae 

tis  venae  secabantur  et  vice  versa,  quo  fieret, 
ut  sanguis  a parte  affecta  in  locum  remotiorem  de- 
rivaretur. Pulsum  dogmaticorum  quidam , cujus 
nomen  latet,  absurda  ratione  explicare  conatus  est, 
cum  arterias  temporales  sanguine  vacuas  esse  nu- 
garetur, sanguinem  vero  omnibus  ceteris  vasis  con- 
tineri et  sanguine  influente  cum  effluente  congresso 
pulsum  effici.  Quod  arteriae  inanes  credebantur, 
id  magnum  in  medicinam  valorem  liababat.  Chry- 
sippus e.  g.  Erasistrati  assecla,  scientiae  me- 
dicae tum  Aegyptiorum  tum  Pythagorae  peri- 
tus, eo  a venaesectione  instituenda  abhorrebat,  quod 
in  sanguine  animus  habitaret  ideoque,  sanguine  de- 
tracto, detrimentum  caperet.  Ligaturam  venaesec- 
tioni  substituit,  eorumqne,  qui  e.  g.  haemoptysi 
laborabant,  membra  ligabat,  ut  sanguinem,  quomi- 
nus ad  pulmones  congereretur , impediret.  ( Galen  j 
de  venaesect.  adv.  Eras.  C.  7 p.  420.) 

* 

Dio  cies  Carystius  majoribus  magis  anatomiam 
illustravit,  cum  multos  errores  rejiceret.  Sic  e.  g. 
falsam  esse  opinionem  ostendit,  qua  octo  vasa  a 
capite  descendere  credebantur.  Cotyledones  in 
humano  utero  adesse  affirmabat,  quibus  foetus  nu- 
triretur. An  aortam  et  illud  arteriarum  systema, 
quod  Aristoteles  detexisse  traditur,  D i o c 1 e s de- 
texerit, in  medio  adhuc  relictum  est. 

§.  6.  Praxagoras.  Cous  ( Asclepiadis  et 
Ile rop  hili  magister)  venas  ab  arteriis  distinxit, 

et  primus  vasa  pulsantia  arteriarum  sive  vasorum 
aerem  vehentium  nomine  induit.  Prius  pars  quae- 
dam fibrosa  veluti  aortae  ramus  commemorabatur, 
sicuti  altera  quaedam  cum  vena  cava  connexa;  ut 
pulsationem  vero  arteriarum  explanarent,  frustra  la- 
borabant neque  quisquam  vasa  a corde  proficisci 
suspicabatur.  Praxagoras  cum  hunc  vasorum 
ortum  ob  oculos  poneret  et  aortae  ramos  pulsare 
dictitaret,  pulsus  inventor  optimo  jure  credi  po- 
test. 

Aortam  arteriam  crassam  (nayetav)  vocavit  et 
arteriarum  pulsandi  vim,  quippe  quae  a vi  vitali 
primaria  dependeret  (quoniam  vis  vitalis  a Spiritu 

— nvevua  — dependebat  et  arteriae  in  corpore 
defuncto  aperte  apparent,  in  organismo  vivo  etiam 
eas  ita  se  habere  opinabatur)  a cordis  vi  sejunxit 
et  vasa  viribus  vitalibus  addicta  existimabat.  Cum 
recentioribus  anatomicis  eo  consentiebat,  quod  ab 
arteriarum  vi  vitali  et  ab  oscillatorio  ramulorum 
minimorum  motu,  in  quem  cordis  vis  non  valeret, 
pulsum  effici  docebat.  Quae  sententia  ea  nixa  est 
Hypothesi,  qua  sanguine  immanante  arterias  distendi 
et  deinde  contrahi  tradebatur  et  arteriarum  igitur 
diastole  pro  pulsus  causa  habebatur  (Rudolphi, 
Grundriss  der  Physiologie,  Bd.  II.  Abthl.  II.  S.  297 

— 308.)  Illius  temporis  medici,  quoniam  in  corpore 
defuncto  arterias  vacuas  reperiebant,  tanto  minus 
falsam  istam  opinionem  relinquebant , qua  arterias 
nihil  esse  putabant,  nisi  tramites  quibus  spiritus  vi- 
talis inde  a pulmonibus  per  totum  corpus  veheretur. 

B 

Vim  spiritualem  in  ventriculo  cordis  posteriore  et 
in  arteriis  residere  et  arterias  eo,  quo  antea  trachea, 
nomine  vocandas  esse,  Praxagoras  eo  satis  com- 
probasse sibi  videbatur,  quod  venas  pulmonales  cum 
aorta  in  illo  ventriculo  coire  monstrabat.  Vasis 
laesis  praeternaturalem  censebat  provocari  statum, 
in  qno  arteriae  sanguinem  evacuarent,  quem  ex  om- 
nibus corporis  partibus  attraxissent,  Arterias  con- 
tendebat in  tendines  transire  vel  eo  firmiores  eas 
evadere,  quo  magis  earum  lumen  contraheretur. 
Febrium  sedem  Praxagoras  in  ea  venae  cavae 
parte  collocabat,  quae  hepati  et  renibus  intercedit, 
haud  scio,  an  hanc  ob  causam,  quod  primani  hor- 
roris et  frigoris  sensationem  a columnae  vertebra- 
rum regioue  incipere  observabat,  in  qua  venam 
cavam  decurrere  cogitabat,  quae  ab  eo  xar  s^oyr/v 
(pAei/J  xc\iAr]  primo  nominata  est,  cum  illo  tempore 
omuia  vasa  majora  hoc  nomine  induerentur.  Pra- 
xagorae  cotyledones  vasorum  ostia  coacervata  in 
utero  erant. 

§.  7.  Aristoteles,  auctor  scholae  Peripate- 
ticorum , quamquam  cadavera  humana  adhuc  sacro- 
sancta existimabantur,  multis  tamen  aniin,alibus  dis- 
sectis, anatomiae  scientiam  magis  dilucidavit  et  an- 
giologiam  praecipue  emendavit,  cum  animalia  fame 
necata,  dissecaret,  ut  r asa  turgentia  reperiret.  Cor 
ci  sanguinis  fons  erat  omniumque  vasorum  origo, 
quam  sententiam  veram  esse,  ex  cordis  structura 
probare  conatus  est.  Primus  magnam  arteriam 
cwpTijv  vocabat ; cui  vero  ctiain  yAeflos  nomen  dabat. 

Aristotelis  angiologia.  In  corde  tres  cavi- 
tates reperiuntur,  quarum  duae,  quibus  tertia  inter- 
jacet, ventriculorum  nomine  sunt  induendae  (ven- 
triculi, ex  quibus  aorta  evadit,  Valsalvae  sinus  vi- 
dentur esse).  Illae  cavitates  cum  pulmonibus  com- 
municationem habent  per  arteriae  cujusdam  ramos, 
quae  ex  ventriculorum  altero  proficiscitur,  tracheae 
ramos  ubique  prosequens , neque  vero  usquam  cum 
iis  conjungitur,  quamquam  aerem  inspiratum  recipit 
et  receptum  cordi  advehit  (hanc  arteriam  esse  art. 
pulmonalem  verisimile  est).  Ventriculus  dexter 
major  est  et  majorem  sanguinis  calidioris  copiam 
continet,  quo  fit,  ut  latus  dextrum  sinistro  sit  cali- 
dius. Sinister  ventriculus  et  minor  est  et  frigidior; 
in  media  vero  cavitate  sanguis  mediocri  est  calore 
et  purissimus.  (Hecker’s  Gesch.  d.  Med.  Bd.  I. 
S.  240.)  In  thoracis  cavitate  duae  venae  observan- 
tur, quarum  quae  major  est  (cpAftjj  fieyd^rj,  qua 
vena  cava,  tum  superior  tum  inferior,  comprehen- 
ditur) in  columna  vertebrali  magis  ad  anteriorem 
dextri  lateris  partem  vergit;  quae  ininor  est  (eAar- 
tcov)  magis  ad  posteriorem  sinistri  lateris  partem 
accedit,  quae  vena  a nonnullis  illorum  temporum 
scriptoribus  aorta  nominabatur,  quod  tendinea  ejus 
pars  in  defunctis  etiam  inveniretur.  (De  vocis  aor- 
tae etymologia,  conf.  Hecker  Bd.  I.  S.  242.)  Ambae 
illae  venae  a corde  oriuntur,  altera  ex  superiore,  altera 
ex  inferiore  ejus  parte,  ita  ut  cor  earum  primordiis  in- 
terjaceat. Ex  ventriculo  superiore  vena  magna,  ex 
medio  aorta  prodit,  neque  vero  eodem  modo,  quo  illa, 

quae,  postquam  ventriculo  egressa  est,  in  Ipsum 
cor  magis  procedit.  Eadem  vena  magna  membra- 
nacea potius,  aorta  tendinea  structura  est,  et  magis 
magisque  contracta , prorsus  denique  in  tendinem 
abit.  Prior  venae  magnae  pars  a corde  assnrgit  et 
in  duos  ramos  dividitur,  quorum  alter  ad  pulmones, 
alter  ad  ultimam  vertebram  cervicalem  procedit. 
Atque  ille  ipse,  qui  pulmones  adit , in  duos  ramos 
dividitur,  a quibus  innumerabiles  fere  ramuli  exorti 
bronchia  et  canaliculos  ita  prosequuntur,  ut  majo- 
res utantur  majoribus,  minores  vero  minoribus  co- 
mitibus. Neque  ulla  pulmonum  pars  vel  canalicu- 
lis vel  venis  caret,  quarum  tamen  ramuli  extremi 
adeo  sunt  tenues,  ut  in  conspectum  venire  neque- 
ant, unde  fit,  ut  pulmones  tanquam  sanguine  repleti 
appareant  (his  Vasis  art.  pulmonalis  ramos  significari, 
jam  supra  commemoravimus,  quippe  qui  super  bron- 
chiis jaceant).  Qui  ad  ultimam  vertebram  cervi- 
calem procedit  ramus , ille  secundum  vertebrarum 
columnam  decurrit,  et  ad  singulas  costas  et  ver- 
tebras vasis  emissis,  ante  vertebram,  supra  renes 
sitam,  in  duos  ramos  dividitur,  qui  iterum  multi- 
fariam ramificantur.  Vena  magna,  ubi  ex  supe- 
riore cordis  parte  provenit,  plures  emittit  ramos, 
qui  in  diversas  partes  cursum  dirigunt;  nam  alii 
ad  latera  eunt,  alii  ad  humeros,  qui  per  cavitates 
axillares  hominibus  usque  in  manus,  quadrupedibus 
usque  in  pedes  anteriores  decurrunt.  Quae  vena, 
ubi  primum  dividitur  et  juxta  tracheam  in  collo  as- 
cendit, ibi  venae  jugularis  nomen  acipit  o(payiTis\ 

ln  intervallo  illo , quod  maxillae  inferiori  et  auri 
intercedit,  in  quatuor  ramos  dividitur,  quorum  pri- 
mus per  collum  et  humeros  descendit,  atque  in 
cubito  cum  iis  conjungitur,  quos  jam  descripsimus. 
Secundus  in  manu  et  in  digitis  desinit.  Tertius 
praeter  aurem  in  cerebrum  adscendit  et  in  multos 
ramulos  terminatur  tenuissimos,  qui  in  cerebri  tu- 
nica expanduntur  (rete  mirabile).  Quartus  exteri- 
oribus capitis  partibus,  sensuum  organis,  dentibus 
rasa  praebet.  Vas  minus  (aorta)  aeque  ac  majus 
decurrit  ipsiusque  rami,  multo  tamen  minores,  illius 
ramos  ubique  prosequuntur.  In  cordis  regione  cum 
vertebrarum  columna  per  vasa  tendinea  (art.  inter- 
costales) connexum  est. 

Ab  hepate  vena  quaedam  in  extremitatem  su- 
periorem dextram  pergit  (Ari  st.  liist.  animal,  lib 
III,  p.  265),  quare  venaesectione  in  hac  extremi- 
tate instituta , hepatis  allectiones  removentur ; a 
splene  vero  vena  in  sinistram  extremitatem  supe- 
riorem pergit,  in  qua  igitur,  ut  lienis  affectiones 
removeantur , vena  est  secanda ; ceterorum  visce- 
rum abdominalium  venae  in  truncam  quendam  (ve- 
na portarum)  conveniunt  (nostram  portarum  venam 
Aristoteles  venae  cavae  ramum  existimabat).  In 
renes  vas  minus  (aorta)  ramos  mittit,  qui  ante  vasis 
majoris  ramos  jacent.  In  mesenterium  ab  eodem 
vase  miriore  aeque  ac  a majore  rami  mittuntur. 
Aorta  tandem  in  duos  ramos  dividitur,  qui  in  re- 
giones lumbales  transeunt.  Ureteres  Aristoteles 
a venis  et  art.  renalibus  distinguit  (iiist.  animal. 

lil).  I.  e.  17,  p.  776  E).  Tum  virorum,  tum  mulie- 
rum genitalibus  aorta  ramos  praebet  mulieribus  ta- 
men, maxime  utero,  cui  a vase  majore  pauci  rami 
suppeditantur.  Utrumque  vas  magnum  in  regionem 
inguinalem  transit,  unde  descendit  et  in  pede  desinit. 
Hic  etiam  duo  vasa  decussantur  et  in  poplite  co&unt. 

8.  Quomodo  venae  ab  arteriis  differant, 
Aristoteles  deligentius  exposuit.  Arterias  di- 
ctitabat nerveas  esse  et  tendineas  itaque  liga- 
menta et  tendines  a corde  exoriri.  Falsa  igitur 
ista  opinio,  qua  tendines  nonnisi  cordis  moti- 
bus efficiendis  inservire  credebantur,  jam  a Pla- 
tone prolata,  nunc  alacrius  vigebat,  praesertim  cum 
cordis  ventriculorum  valvulas  tendinea  esse  stra- 
tura observaretur.  Ipse  Aristoteles  arteriarum 
fines  non  esse  cavos  docebat,  sed  in  tendines  mu- 
tatos et  cum  ossibus  conjunctos,  tendineas  vero 
partes  non  a corde  solum , sed  ab  aliis  corporis  lo- 
cis nasci,  qua  ipsa  re  a vasis  discreparent,  quippe 
quae  universa  ex  corde  proficiscerentur  et  in  toto 
corpore  tali  modo  distribuerentur,  ut  omnes  ejus 
partes  iis  repletae  apparerent.  Vasa  sanguifera 
(pJle'j3as  nominabat,  arteriarum  vero  nomen  rejicie- 
bat, cum  sanguinem  iis  vehi  haud  ignoraret;  illa 
voce  tracheam  ejusque  ramos  designabat.  Sensibi- 
litatis  organon  centrale  dicebat  cor  esse , in  quod 
omnes  partium  sentientium  canales  (7 ioqoi)  coirent. 
Cor  cum  trachea  per  ligamenta  tendinea  vel  car- 
tilaginea habere  communicationem  et  in  animalibus 
majoribus  reapsa  aCrem  ex  trachea  in  cor  trans- 

g-redi;  a corde  omnem  motum  nasci,  ab  eodem  in 
omnes  corporis  partes  spiritum  vitalem  expandi  e? 
calorem  animalem  refrigerari.  Sanguine  perpetuo 
in  cor  influente  ejus  pulsationem  eflici , quae  eo 
ipso  tempore  cuin  omnibus  partibus  communicaretur. 
Omnium  partium  primum  cor  in  foetu  evolvi;  deinde 
materia  per  vasa  distributa , cetera  organa  formari, 
singula  vero  per  se  neque  quidquam  alterius  cujus- 
dant  esse  productum.  In  vitulo,  ut  ait  Aristote- 
les, duo  lasa  ex  funiculo  umbilicali  in  hepar  per* 
gunt , ubi  cum  vena  cava  coeunt;  duo  alia  ab  eos 
quo  aorta  dividitur,  loco  evadunt;  minorum  autem 
animalium  funiculus  umbilicalis  ex  duobus  tantum- 
modo vasis  constat;  quotquot  tamen  vasa  eum  com- 
ponant, omnia  membranis  involvuntur. 

§.  9.  Quibus  temporibus  Alexandri  expe- 
ditiones in  litteras  excolendas  vim  habebant  et 
magnam  et  benignam  , quod  populos  terrarum  situ 
separatos,  consociabant,  quod  mercaturam  juvabant 
qua  Orientis  thesauri  patefierent  et  scientiarum 
campi  ampliandi  copia  praeberetur,  in  illa  Erasi  s- 
trati  vita  incidit,  Julide,  Ceorum  urbe,  nati,  qui 
vulgo  artis  medicae  peritissimns  ducebatur.  Quod 
arteriae  vacuae  credebantur  in  eo  pathologiam  pneu- 
maticam condebat , qua  duo  principia  diversa  in 
organismo  agnoscebat:  spiritum  vitalem  et  sangui- 
nem. Sanguinis  copiae  rationem  habebat  quam  ma- 
ximam et  plethorae  vocem  induxit  (Hecker  1.  c. 
Bd.  I,  S,  275);  quae  tamen  vox  ei  materiae  nu- 
trientis abundantiam,  (/ poyrjg  nAri&o?}  gravissimam 


t 24  ] 


adversae  valetudinis  causam,  significabat.  Univer- 
sum corpus  censebat  vasorum  utriusque  generis  fini- 
bus impletum  esse,  qui  cuncti  per  synanastomoses 
comnnionem  haberent , communionis  autem  locis 
fere  coalescerent , ita  ut  venarum  sanguis  in  arte- 
rias spiritu  vitali  impletas , introire  non  posset. 
Quod  si  mihilo  secius  accidisset,  e.  g.  per  pletho- 
ram , quae  sanguinem  praeternaturali  ratione  move- 
ret, inflammationem  dixit  existere , cujus  igitur  in- 
doles in  spiritu  vitali , in  arteriarum  finibus  ver- 
sante, excitata  quo  posita  esset,  tum  sanguine  cum 
impetu  in  arterias  irruente  febrim  provocari.  Spi- 
ritu vitali  ex  arteriis  laesis  egresso,  sanguinem, 
nulla  re  resistente,  tanto  facilius  in  arterias  vacue 
factas  irruere,  quo  fieret,  ut  ad  vulnera  inflamma- 
tio accederet.  Plethorae  non  venaesectione,  sed  li- 
gatura subveniretur.  Apoe mantes  et  Strato  ne 
venaesectione  instituenda  arteria  quaedam  laedere- 
tur neve  sanguinis  effluxus  sedari  non  posset  vere- 
bantur. Alii  facile  posse  putabant  sanguinis  copiam 
justo  aut  majorem  aut  minorem  emitti  vel  spiritum 
vitalem  ex  artariis  in  venas  transgredi. 

§.  10.  Anatomia  Aegyptiorum  regum  littera- 
rum studio  multum  profecit,  cum  humana  cadavera 
dissecare  per  eos  nunc  liceret,  Erasistrati  igi- 
tur labores  ei  usui  erant  haud  mediocri.  Cordis 
valvulas  accuratissime  descripsit  et  valvulae  triglo- 
chines  ab  eo  nomen  videntur  accepisse  (Galen  de 
plac.  Hippocr.  et  Piat.  lib.  VI.  c.  6,  p.  193.) 
Cordis  valvulae  ex  ejus  sententia  sanguinis  et  spi- 

ritus  vitalis  cursum  regunt;  sanguis  !in  hepate  pa- 
ratur; cor,  quod  arteriarum  et  venarum  est  origo, 
sanguinem  et  spiritum  vitalem  movet.  Sanguis  per 
venam  cavam  in  cor  vellitur,  unde  per  art.  pulmo- 
nalem in  pulmones  protruditur.  Sinistrum  enim  cor 
spiritui  vitali  a pulmonibus  recipiendo  et  per  aor- 
tam toto  corpore  distribuendo  addictum  est,  quare 
nihil  nisi  arteria  pulmonalis  restat,  per  quam  san- 
guis e corde  egrediatur.  Tum  sanguis  per  venam 
cavam,  tum  spiritus  vitalis,  per  venas  pulmonales 
cordi  advectus,  per  ostia,  valvulis  semilunaribus 
instructa,  egreditur,  sanguis  in  pulmones,  spiritus 
vitalis  in  omnes  ceteras  corporis  partes.  A corde 
igitur  Era  sistratus  censebat  spiritum  vitalem 
proficisci , in  cerebro  autem  spiritum  animalem 
residere  et  agere.  Ex  ejus  sententia  respiratio 
spiritum  vitalem  ex  aere  atmosphaerieo  corpori 
invehit  et  ut  arteriae  sanguine  sint  vacuae  effi- 
cit (Cialen  de  usu  respirat.  C.  I.  p.  413)  Pulsus 
in  arteriis  spiritu  vitali  eas  replente  eflicitur  et 
arteriarum  extensio  eo  ipsoque  cordis  contra- 
ctio, tempore  existit  , sicuti  arteriae,'  contrahun- 
tur, dum  cor  extenditur.  Substantiam,  qua  hepar 
constat  Erasi  st  ratus  parenchyma  vocabat  illud- 
que  organon  excretorium  existimabat;  bilem  enim 
inutilem  esse  ideoque  e corpore  excernendam.  Vasa 
bilifera,  quorum  fines  venarum  finibus  multo  sunt 
subtiliores,  ex  sanguine  permeante  partes  biliosas 
recipiunt,  quo  materia  nutriens,  a ventriculo  hepati 
advecta,  purificatur,  cum  altera  ejus  pars,  in  san- 

guinem  mutata,  in  venas  hepaticas,  altera,  quae 
bilis  est  facta,  in  vasa  bilifera  transgrediatur.  E ra- 
sis t ratus  vasa  lactea  detexit,  quae  arteriarum 
speciem  quandam  esse  opinabatur,  quibus  spiritus 
vitalis  et  nonnunquam  cliylus  veheretur, 

§.  11.  Ilerophilus  Chalcedonins , qui  Alex- 
andriae  vivebat,  anatoiniain  ad  summam  in  antiqui- 
tate perfectionem  perduxit.  Vasa  lactea  enim  haud 
ignorabat  in  mesenterio  et  in  omento  in  glandulas 
lymphaticas  transire.  Arteriam  pulmonalem  voca- 
bat venam  arteriosam  {<cp/.€W  ceprifpetody?'),  quod  ve- 
nae quidem  structura,  arteriae  tamen  virtutibus  es- 
set praedita;  aequali  de  causa  postea  vena  pulmo- 

/ 

nalis  arteriae  venosae  nomine  induebatur.  Num  ex 
corde  an  ex  hepate  venas  oriri  crediderit,  in  medio 
est  relinquendum.  (Gelen.  de  doginat.  Hippo  cr. 
et  Piat.  lib.  VI.  p.  302.)  Pulsum,  quomodo  se  ha- 
beret, ex  frequentia  ejus,  magnitudine  etc.,  vigore 
judicabat,  ejusque  causam  vim  vitalem  esse  et  sin- 
gulas pulsationes  arteriae  integrae  extensione  et  con- 
tractione effici ; quod  arteriae  autem  pulsare  valerent, 
in  ipsarum  arteriarum  viribus  positum  esse  doce- 
bat. ExHeropliili  asseclis  Bacchius  primus  hae- 
morrliagias  per  sanguinis  transsudationem  existere 
docuisse  traditur,  cum  ex  gingivis  nequaquam  lae- 
sis saepissime  sanguinem  effluere  observasset;  Era- 
sistratns  haemorrhagiam  sanguine  tenues  venarum 
parietes  perrumpente  oriri  arbitratus  erat.  Postea 
sanguinem  per  vasorum  ostia  effundi  credebatur  et 

Demetrius  duas  haemorrhagiarum  species  siste- 
bat, alteram  cum  incisura,  alleram  sine  incisura 
vasorum  (Hecker  1.  c.  Bd.  I,  S.  307. 

12.  Empirici  sic  dicti  (350  a.  Chr.)  ad  ex- 
perientiam refugiebant  neque  ex  indole  insita  , sed 
ex  forma  externa  morbos  definiebant  et  curabant, 
quibus  in  rebus  morborum  phaenomenis  et  postea 
epilogisinis  juvabantur.  Cum  inprimis  Phi  lino  Coo, 
Heropliili  discipulo  et  Serapioni  Alexandrino 
anatomiam  et  physiologiam  nonnisi  ratione  expli- 
candas esse  placeret,  quod  in  orgfanismo  defuncto 
omnia  alifer,  quam  in  vivo  se  haberent,  anatomiam 
excolendam  prorsos  neglig^ebant. 

13.  Postquam  Romani  cum  Graecis  commu- 
nicationem habere  coeperunt,  Graeci  medici,  Ro- 
mam transgressi,  et  Romani,  ab  illis  eruditi,  majo- 
rum vestigiis  insistebant.  Tum  Asclepiades, 
Prusae,  Bithyniae  oppido  natus,  primo  ante  Chr. 
nat  saeculo,  ut  artem  medicam  in  novo  pathologiae 
systemate  certius  fundaret,  laborabat.  Quod  ve- 
terrimis medicis,  omnia  ad  elementa  referentibus, 
calor  animalis,  serioribus  spiritus  vitalis  fuerat,  id 
ei  atomos  subtilissimas  sive  spiritum  vitalem  ato- 
morum ratione  definitum  significabat.  Inde  a pul- 
monibus , ut  ait  Asclepiades,  et  a ventriculo 
spiritus  vitalis  cor  ing-reditnr,  unde  simul  cum  san- 
guine in  universum  corpus  emittitur , mechanice 
vero,  neque  ulla  interna  vi  cordis  valente,  ita  ut 
cordis  contractio  nonnisi  spiritu  vitali  aut  cum  mi- 

noie  impetu  aut  nihil  influente  oriatur  ; pulsus  igi- 
tur, id  quod  Erasistratus  jam  docuerat,  non  cordis, 
sed  ipsius  arteriae , spiritu  -vitali  (AenTOj-upeg)  hu- 
manante extensae  est  effectus.  Art.  pulmonalis  s. 
vena  arteriosa  (v.  supra)  spiritum  vitalem  e pulmo- 
nibus cordi  advehit  et  ceteris  arteriis  tenuior  est, 
vena  pulmonalis  s.  art.  venosa  crassior  est,  quippe 
quae  simplici  inde  a pulmonibus  motu  versetur, 
dum  illa  tnm  per  suam  ipsius  vim  pulset,  tum  inde 
a pulmonibus  moveatur,  quo  duplici  motu  ejus  pa- 
rietes atterantur.  Anatoiniae  humanae  ignarus  As- 
clepiades erat. 

* 

* * 

Quas  hepatis  descriptiones  A.  Coni.  Celsus 
prodit,  illae  nonnisi  animalia  dissecta  esse  indicant; 
arterias  idem  Celsus  non  semper  a venis  distingue- 
bat. Ita  inde  ab  Hero pliilo  anatomia  acquiesce- 
bat, quoad  primo  post  Chr.  nat.  saeculo  a Marino 
restauraretur. 

§.  14.  Pneumaticorum  secta,  cujus  auctor 
Athenaeus  Attaliensis,  in  Cilicia  natus;  erat, 
pulsuum  discrimina  definitura,  pneumatis  e corde 
et  ex  arteriis  evaporantis  Summam  rationem  habe- 
bat, omnes  morbos  a spiritu  -vitali  derivabat  et  a 
vitiosa  elementorum  compositione.  — Archigeni 
Apameensi,  Agathini  Laconis  discipulo,  Eclectico- 
rum  sectae  auctori,  patliologia  et  semioiice  multum 
debent.  Spiritum'  vitalem  una  cum  sanguine  e corde 
universo  organismo  allegari  vulgo  credebatur  et 

Archigenes  arteriis,  dum  contraherentur,  spiri- 
tum vitalem  attrahi  et  dum  expanderentur,  missum 
fieri  docebat.  Agathinus  pulsum  a pulsatione 
(rcdA/uos),  arteriis  occultis  effecta  discreverat.  A re- 
ta eus  Cappadocius  humana  cadavera  videtur  dis- 
secuisse , quoniam  portarum  venam  majoribus  re- 
ctius cognoverat ; hepar  ei  ad  sanguinem  parandum 
maximi  erat  momenti;  venaesectionein  in  locis,  ab 
ea  parte,  in  qua  inflammatio  saeviebat,  remotis  in- 
stituebat. 


Sectio  III. 

Incipit  a Galeno  et  pergit  usque  adHarveum. 

§.  15.  Claudius  G a 1 e n u s , Pergamenus,  aeterna 
gloria  dignus,  universam  scientiam  medicam  recrea- 
vit quasi  et  illustravit.  Cujus  diligentiae  anatomia, 
in  qua  haud  parum  quidem  progressi  erant  medici, 
multum  debet,  quamquam  nihil  nisi  animalia  ab  eo 
dissecabantur.  (Haller,  bibi.  anat.  lib.  I.  §.  59 
T.  1.  p.  83. ) Ea  enim,  quae  invenerat,  cum  iis, 
quae  veteriores  anatomi  prodiderant , diligentissime 
conferebat.  Arterias  docebat  inde  a corde,  venas 
ab  hepate  exoriri;  ab  illo  arterias  vi  pulsativa 
{acpvyfuxrj) , ab  hoc  venas  vi  naturali  (< yuGtxij)  in- 
strui ; arteriis  calorem  animalem  reservari  et  spiri- 
tum animalem  (jiv ev^ia  yuyixov)  ali;  venarum  au- 

tem  esse,  sanguinem  praeparare  et  per  universum 
organismum  distribuere.  Cor  censet  nervis  carere 
et  musculari  esse  structura,  quamquam  ipsos  mus- 
culos non  aequipararet.  Arteriae,  ex  illius  senten- 
tia ex  ternis  quales  nunc  etiam  judicantur,  tunicis 
compositae,  sanguini,  spiritu  vitali  referto,  e corde 
recipiendo  addictae  sunt;  ex  sinistro  cordis  ven- 
triculo, eunt  contrahitur,  sanguis  in  aortam  propel- 
litur ac  ne  redundet,  valvulis  semilunaribus  prohi- 
betur. Inde  sanguis  per  totum  arteriarum  decur- 
sum extremis  earum  finibus  tenus  fluit , ubi  per 
innumerabiles  anastomoses  in  venas  effunditur,  ita 
ut  e respiratione,  quippe  qua  spiritus  vitalis  inge- 
ratur, non  cor  solum  et  arteriae , sed  venae  etiam 
fructus  percipiant.  (Galen.  de  usu  part.  lib.  IV. 
C.  17  p.  443.)  Anastomoses  igitur  ab  arteriis  cum 
venis  iniri,  Galenum  non  latuisse  elucet.  (Galen. 
de  facult.  nat,  lib.  III.  p.  114.);  sic  e.  g.  mamma- 
rum arterias  cum  abdominis  venis  coire  censebat, 
unde  mammarum  cum  utero  consensus  nasceretur. 
Per  venam  cavam  sanguis  in  cor  dextrum  redit, 
ex  qno  per  art.  pulmonalem  ((pAeifs  atjnjpttodrjQ)  pul- 
monibus advehitur  et  venis  pulmonalibus  (aptypia 
(f>Ae/3oj(hjg ) receptus  in  cor  sinistrum  revertitur. 
Sicuti  valvulae  semilunares,  quominus  sanguis  in 
cor  redundet,  ita  vavulae  mitrales  et  tricuspidales, 
quo  minus  e corde  in  venas  refugiat,  impediunt. 
Ventriculorum  cordis  et  atriorum  systole  et  diastole 
invicem  sibi  succedunt  idque  tali  ratione,  ut  supe- 
rius et  inferius  cor  eodem  tempore  moveantur  h.e. 

ut  ambo  ventriculi  siimil  tum  contrahantur  tum  exten- 
dantur. Dextrum  cordis  ventriculum  pulmonum  gratia 
adesse,  Galenus  ex  eo  colligebat  quod,  iis  animalibus 
de  esset,  quae  pulmonibus  carerent.  Qua  ratione  ar- 
teriarum sanguis  a venarum  differat,  minime  eum 
fugiebat.  Pulmones,  ut  ait  e venarum  et  arteriarum 
pulmonalium  ramulis,  ex  tracheae  bronchiis  et  ex 
parenchymate  (Erasistratus)  compositi  sunt 
et  spiritum  vitalem  ex  aere  circumfuso  recipiunt. 
Respiratio  calorem  animalem  efficit  et  spiritum  ani- 
malem alit.  Cor  quasi  illychnium  incensum  esse 
animo  conceperat,  sanguinem  esse  tanquam  oleum 
lucernae,  cordis  flammae  alimentum,  aerem,  qui 
per  pulmones  cordi  praebeatur,  ne  illa  flamma  ex- 
stinguatur, curare.  (Hecker  1.  c.  Bd.  1.  S.  492.) 

§.  16.  Ex  hepate  igitur  (v.  supra)  venae  ori- 
untur, in  illo  organo  sanguis  paratur,  ex  illo  uni- 
verso organismo  alimenta  admittuntur,  huc  enim 
cuncta  vasa  redeunt , quae  ab  intestinorum  tubo 
profecta,  vi  propria  insita  adjutrice,  chylum  in 
sanguinem  mutant,  (de  usu  part.  lib  IV.  c.  12, 
p.  381.)  Vena  spermatica  sinistra  a vena  renali 
oritur.  Neque  ductus  Botalli  eum  latebat  neque 
foramen  ovale  cordis,  qua  ratione  in  adulto  homine 
aliter  ac  in  foetu  se  habeat.  Sanguine  in  loca  in- 
sueta irruente  inflammationem  existere  ajebat,  quae, 
si  pneuma  simul  irrepserit,  spiritualis  (jiveufxaTCod^ c), 
si  merus  sanguis  ingressus  sit,  pura  (< flley/uovcodyg ) 
sit.  Haeniorrhagias  variis  causis  evadere  dictita- 

bat,  anastomosi  e.  g.  relaxatione.  Nunquam  non 
in  latere  affecto  venam  secabat  et  de  venaesectione 
revulsoria  recte  judicabat. 

17.  Sic  comparata  scientia  medica  posteris 
tradebatur,  quorum  aut  segnitia  aut  feritas  litteras 
collabi  patiebantur.  Ars  medica  in  mille  annorum 
quasi  asphyxiam  incidit.  Cum  enim  in  Italia,  ubi 
tum,  si  in  quaquam  terra,  litterae  non  plane  cer- 
te abjectae  erant,  medici  iis,  quae  majores  summo 
studio  eruerant,  non  usi,  a praeternaturalibus  poten- 
tiis potius  et  a siderum  tantummodo  viribus  mor- 
borum ortum  et  medelam  dependere  fabularentur, 
inde  a tertio  post.  Chr.  nat.  saeculo  ars  medica 
scientiae  formam  magis  magisque  exuebat.  — Ne- 
mesi o cuidam,  episcopo  Emesiano,  qui  sub  quarti 
saeculi  finem  vivebat,  sanguinis  circulationis  recte 
explanatae  gloria  attribuebatur,  quamquam  celebra- 
ta ejus  de  spiritus  vitalis  per  arterias  motu  doctri- 
na nihil  aliud  edebat,  atque  ea,  quae  Erasistratus 
de  circulatione  decuerat.  Pulsuum  motus  ex  Ne- 
mesi i opinione  a sinistro  cordis  ventriculo  exori- 
tur, qui  calorem  animalem  per  arterias,  sicuti  he- 
par materiam  nutrientem  per  venas  toti,  organismo 
admittit,  Byzantii  etiam  tum  crudelis  principium 
dominatio,  tum  perpetua  factionum  certamina,  tum 
libidines  flagitiosae  omnem  litterarum,  culturam  op- 
primebant et  tam  in  Oriente  quam  in  Occidente 
superstito  eo  magis  vigebat,  quo  densior  caligo 
mentes  obruebat.  In  Occidente  inde  a medio  quinto 
saeculo  litterae  fera  exstinctae  erant,  neque  quis- 

quam  nisi  A e t i u s Amidae , Mesopotamiae  nrbe 
natus,  qui  Alexandriae  arti  sulutari  operam  nava- 
verat; memoratu  dignus  est  medicus. 

§.  18.  Alexandriae,  priusquam  ab  Arabibus  ex- 
pugnaretur, reliquiae  reservabantur,  splendoris,  quo 
celeberrima  illa  antiquorum  temporum  musarum  se- 
des olim  excelluerat  et  omnes  fere  saeculi  septimi 
medici  ibi  erudiebantur;  piae  tamen  ineptiae  ana- 
tomiam  praecipue  et  physiologiam  corrumpebant. 
Theophilus  celeberrimus  quidam  septimi  saeculi 
de  medicina  scriptor,  Galenum  constanter  sectaba- 
tur; opus  nimirum  ejus  anatomico  - physiologicum 
nihil  nisi  Galeni  de  usu  partium  operis  est  epitome. 
Quae  Galenus  de  sanguinis  motu  docuerat,  ea 
bene  conceperat.  A dextro,  inquit,  cordis  ven- 
triculo ( atuaTOtrj'  xol).lcc ) vena  arteriosa  < pAeip 
dpTtjpicodrjg,  arter,  pulmonalis)  exoritur,  quae  san- 
guinem a vena  cava  receptum  in  pulmones  trans- 
portet ; ex  sinistro  cordis  ventriculo  aorta 
ntevftazixtf)  evadit,  quae  totum  organismum  per- 
lustret, nec  non  arteria  venosa  (apcijpia  (pAeficofyg  ; 
vena  pulmonalis)  quae  spiritum  vitalem  ex  trachea 
sinistri  ventriculi  sanguini  advehat.  Substantias 
aquosas  The  o philo  placebat,  urinam  constituen- 
tes jam  in  portarum  vena  adesse,  ex  qua  per  sub- 
tilissimos canales  capilares  (7 lopot  artvoi,  xal  rpr/o- 
(tde7g;  recentiorum  viae  clandestinae)  in  venam 
cavam  irreperent,  quae  in  renes  eas  mitteret. 

§.  19.  Omni  humanitate  nunquam  carebant 
Arabes,  quippe  quos  patriae  situs  jam  et  temperi»'- 

fervidior,  societates  inire  et  civitates  sistere  co- 
geret, imaginationem  incitaret,  poetas  crearet.  Quo- 
rum vero,  cum  semibarbari  essent,  ars  medica  ex 
empiricis  sic  dictis  praeceptis  sequendis  constabat; 
postea,  licet  immensus  librorum  thesaurus  peri  isset, 
Alexandria  musarum  sedes  erat.  Spiritus,  cujus 
mentionem  Arabes  faciebant  (Sprengel  1.  c.  Bd.  Ii. 
S.  342)  praecipue  in  cordis  ventriculis  residet,  iu 
quibus  cum  calore  cordi  insito  exaestuat,  quo  cor 
in  coni  speciem  formatur.  Cordis  calori  susten- 
tando sanguis  veluti  alimentum  ab  hepate  praebe- 
tur. Calor  sentiri  debet,  sentiendi  autem  facultas 
a cerebro  proficiscitur.  Utrumque  organon  (cor  et 
cerebrum)  agere  nequit,  nisi  spiritu  incitatum  sit, 
qui  per  arterias  ei  advehitur  et  ex  corde  in  omnes 
corporis  partes  legatur. 

20.  JoanneS,  qui  sub  decimi  tertii  Saeculi 
finem  vivebat,  variani  organorum  architecturam  in 
spiritus  vitalis  efficaciam  valere  cognoscebat.  Tlvevy.a 
tpuoixov,  inquit,  ex  cibis  in  hepate  comparatum, 
cupiendi  facultatis  (ro  erui^vfi^nxoV)  quasi  instru- 
mentum est;  per  venam  cavam  inferiorem  in  cor 
pervenit,  unde  ie  nveu/xa  ‘£cotixov  transmutatum, 
per  arterias  toti  corpori  attribuitur  et  in  cerebro 
spiritus  animalis  (nyeufue  if/u/ixov)  formam  induit, 
spiritus  vitalis  una  cum  sanguine  mutatur  et  aegrotat; 
qui  spiritus  corruptus  si  cerebro  adductus  est,  ani- 
mus, quoniam  organo  corrupto  utitur,  functiones 
non  magis  potest  exigere,  quam  fides  solutae  su- 
avem edere  sonum. 

§.  21.  Decimo  quarto  saeculo  ars  medica  pri- 
stinam formam  nunquam  exuebat.  Pauci  quidem 
majoris  intelligentiae  viri,  ut  sectarum  errores  dis- 
cuterent, nitebantur,  sed  frustra,  quoniam  Graeco- 
rum et  Arabum  auctoritas  inveterata  nonnisi  per- 
multis et  acerrimis  certaminibus  erat  collabefacienda. 
In  omnibus  quidem  scientiae  medicae  scholis  homi- 
num cadavera  nunc  dissecabantur;  neque  eo  magis 
nova  quaedam  memoratu  digna  reperiebantur.  Quod 
aliter  fiebat  decimo  quinto  saeculo.  Graecis  eru- 
ditioribus, quod  Tureae  feroces  et  inhumani  Grae- 
ciam subjecerant,  e patria  pulsis,  in  Occidente  ve- 
teriorum  Graecorum  scripta  in  dies  penitius  co- 
gnoscebantur. Platonis  scriptis  cum  diligentia 
pervolutatis,  quam  absurde  philosophati  homines 
huc  usque  essent,  mox  intelligebatur.  Artem  ty- 
pographicam  in  universas  litteras  bonum  effectum 
habuisse,  nemo  est,  qui  nesciat.  Attamen  anatomia 
aut  parum  aut  nihil  profecit;  qui  enim  internas 
corporis  partes  perscrutabantur,  nihil  nisi  ea,  quae 
Galenus  docuerat,  inveniebant,  cum  alia  inveniri 
nollent. 

§.  22.  Qui  decimo  sexto  saeculo  II  i p p o- 
c r a ticorum  nomine  ornabantur,  ad  artem  medicam 
excolendam  multum  conferebant.  Tunc  enim  Ara- 
bum et  Arabistarum  dogmata  iis  repugnare  intel- 
lectum est,  quae  Graeci  medici  docuissent;  causa 
igitur  cognita,  ut  opiniones  diversae  conciliarentur 
omnes  enixi  sunt.  Nullo  saeculo  tot  inventa 

tamque  gravia  innotescebant,  nullo  corporis  humani 
cognitio  tam  celeriter  progrediebatur. 

Magni  illius  saeculi  anatomi  permulta  tanto 
studio  eruerant,  ut  posteri  tanquain  in  via  munita 
expeditissime  progedi  possent.  Omnium  vero  ma- 
xime angiologia  excolebatur,  id  quod  novi  cujus- 
dam  systematis  exstruendi  copiam  faciebat,  quo 
universa  nostra  scientia,  tam  theoretica  quam  prae- 
fica mutabatur.  In  illud  tempus  Andre  a e Vc- 
salii  vita  incidit,  qui  novum  quoddam  inventum 
tradebat,  quo  opiniones,  quae  tunc  de  sanguinis 
per  venas  motu  erant,  vehementer  moverentur  ne- 
eesse  erat.  Venam  azygam  monstrabat,  ex  muscu- 
lis intercostalibus  et  pleura  intercostali  ortam,  in 
dextra  vena  cava  solummodo  desinere  sive,  ut  tum 
teporis  ajebant,  ex  illa  vena  cava  eam  oriri  et  ad 
pleuram  intercostalem  pergere.  Quodsi  igitur  pleura 
intercostalis  affecta  esset,  ex  vena  axillari  dextra 
sanguinem  facillime  emitti  pos  e,  quippe  quae  prope 
venam  azygam  e vena  cava  prodiret.  — Amatus 
Lustitanus  s.  Jo.  llodriguez  de  Castello 
blan  co,  novum  quoddam  invenit,  in  quod  Jo 
Bapt.  Cananus  jam  animum  adverterat,  valvu- 
lam nimirum  in  venae  azygae  ostio  ; quo  tamen 
invento  recte  uti  Amatum  fugiebat.  Nam  ut  san- 
guinem per  venas  redire,  veramque  igitur  sanguinis 
circulationem  cognosceret,  eo  non  adductus  est, 
sed  illam  valvulam  potius  impedire  opinabatur, 
quominus  sanguis  e vena  azyga  in  venam  cavam 
redundaret.  Quae  experimenta  instituerat,  ea  nui- 

lius  momenti  sunt,  cum  per  venam  azygam  in  ve- 
nam cavam  niliil  injici  posse  contenderet,  sed  ex 
hac  in  azygam  venam.  Quales  fructus  ex  illo  in- 
vento tum  caperentur,  copiosius  enarrat  Spren- 
gel  (1.  c.  Bd.  3 S.  6).  Qui  Graecas  litteras  et 
Hippocraticam  sic  dictam  medicinam  colebant  ! Hie- 
ron.  Mercurialis  etFranciscns  Vallesius, 
methodum  Brissotii  tuebantur.  Mercurialis 
dirivationein  semper  revulsioni  praeferendam  judi- 
cat et  veriaesectionem , mensibus  suppressis,  in  ex- 
tremitate inferiore  institutam  apellat  derivatoriam. 

23.  Ex  Yesalii  sententia  nonnisi  arte- 
riae spiritum  vitalem  ex  corde  in  omnes  corporis 
partes  pervehunt ; tumorem  quidem,  quem  arteria 
quadam  ligata,  inter  cor  et  ligaturam  ortum  vide- 
bat, retento  sanguinis  fluxu  effici  ajebat;  quoniam 
Aero  ille  tumor  non  in  Aenis  etiam  apparebat,  ejus 
causam  spiritum  vitalem  accumulatum  esse  putabat, 
qui  sanguine  in  arteriis  admixtus  esset.  Nondum 
rejecta  erat  falsa  ista  opinio,  qua  sanguinem  in  iis- 
dem vasis  provehi  et  retrogredi  credebatur,  prout 
hoc  illoAre  loco  incitaretur;  inspirando  enim  illum 
in  Aasa  protrudi,  exspirando  in  cor  redundare. 
Eustacliius  (de  renum  offie.  c.  29.  p.  75)  et 
(F  a 1 1 o p i a observ.  p.  394)  A enam  cavam  ex  hepate 
proficisci  non  negabant  et  adscendentein  eam  cordi 
ramum  quendam  admittere  putabant;  in  hepate  Arero 
vena  cava  cum  portarum  X'ena  per  anastomoses 
majores  coire  credebatur.  — Berengarius  per 
anastoniosos  arterias  spermaticas  cum  venis  sper- 
maticis conjungebat; 

Eustachins  venas  hypogastricas  cum  venis  vesi- 
calibus; Fallopia  art.  mesentricas  cum  intestini 
recti  arteriis.  Postquam  magnorum  vasorum  valvu- 
lae in  corde , quae  jam  diu  innotuerant  et  ipsa- 
rum venarum  valvulae , saepe  erant  tum  disqui- 
sitae  tum  descriptae,  de  usu  tandem  illarum 
Valvularum  disputabatur  et  de  sangninis  circulatione 
doctrina  magis  illustrabatur.  B e r e n g a r i us  val- 
vulas semilunares  in  vena  cava  adscendente  et  val- 
vulas mitrales  in  vena  pulmonali  descripsit.  Prae- 
terea magnam  valvulam  tricuspidalem  inter  venae 
cavae  atrium  et  dextrum  cordis  ventriculum  inve- 
nit, quem  tali  modo  utilem  esse  dicit,  ut  sangui- 
nem ne  in  illud  atrium  redundet,  prohibeat.  Idem 
valvulas  semilunares  in  arteria  pulmonali  et  in  aorta 
descripsit , aequalem  earum  structuram  ostendit 
easque  cum  versus  cor  aperirentur,  eum  in  finem 
adesse  opinatus  est,  ut  sanguinis  in  cor  redundan- 
tiam impedireut.  — Arantius  limbum  valvulae 
in  arteria  pulmonali  cartilagineum  descripsit,  nec 
non  valvularum  mitralium  nodulos,  quibus  ejus  no- 
men attributum  est;*  in  aliis  etiam  venis  valvnlae 
inveniebantur.  Eodem,  quo  Paulus  S.a  r p i , tem- 
pore anno  1574,  Fabricius  ab  Aqua  pendente 
in  plerisque  corporis  venis  valvulas  invenit,  qua- 
rum usum  eum  esse  dixit,  ut  nimias  sanguinis  con- 
gestiones prohiberent  et  nimiam  venarum  dilatationem 
praecaverent;  in  arteriis  valvulas  eo  haud  esse  ne- 
cessarias, quod  in  iis  sanguinis  affluxus  et  refluxus 
non,  quemadmodum  in  venis,  interrumperetur;  mi- 

nime  valvulis  carere  posse  venas  extremitatum, 
quarum  motu  perpetuo  circulatio  facillime  pertur- 
bari posset;  nullas  valvulas  requirere  venas  cerebri 
et  pelvis,  in  quas  partes  sanguinem  majore  cum 
Impetu  ingredi  necesse  esset.  Fx  quibus  omnibus 
elucet,  Fabricium  etiam  latuisse,  praecipuam 
valvularum  functionem  esse,  sanguinis  in  cor  redi- 
tum expedire.  Propius  tamen  ad  veritatem  acces- 
sum esse,  ex  iis  etiam  apparet,  quae  tum  tempo- 
ris de  minore  sanguinis  per  pulmones  circulatione 
disserebantur,  sub  illius  saeculi  finem  a permultis 
anatomis  probata.  Qua  in  re  multum  intererat, 
ut  ventriculorum  septum  diligentissime  exploraretur : 
hoc  enim  G-al  en  us  perforatum  judicarat  aut  am- 
plas certe  in  eo  fossas  inesse  contenderat,  quae 
tertium  ventriculum  sisterent.  Quam  opinionem 
falsam  esse,  Berengarius  intelligebat,  qui  idem 
sanguinem  ex  dextra  cordis  auricula  in  sinistram 
per  illud  septum  transsudare  negabat.  Laguna 
tamen  septum  perforatum  esse  contendebat  et  san- 
gninis  alteram  partem  e dextro  cordis  ventriculo 
immediate  in  sinistrum,  alteram  per  art.  pulmona- 
lem in  pulmones  effluere. 

§.  24.  Ve  salium  in  eo  secutus  est  Mich. 
Ser  ve  tus,  quod  illud  septum  permeabile  esse 
negabat , quo  sanguinis  per  pulmones  circulationem 
probabat.  Spiritus  vitalis,  inquit  (Restitut.  Christi- 
anismi lib.  V.  p.  169.)  per  anastomoses  ex  arteriis 
in  venas  transit,  in  omnibus  enim  corporis  partibus, 
id  quod  Ve s alius  jam  contenderat,  singulae  ve- 

nae  cum  singulis  arteriis  arctissime  simt  consociatae; 
per  septum , quia  non  permeabile  est , sanguis  ex 
dextro  in  sinistrum  cordis  ventriculum  transire  ne- 
quit, qua  re  per  pulmones  ei  iter  est  faciendum; 
ex  pulmonibus  autem,  spiritu  vitali  ex  aere  atmo- 
shaerico  recepto,  in  cor  redit.  Tali  modo  anno 
1552.  jmma  sanguinis  per  pulmones  circulationis 
mentio  facta  est.  Sunt  quidem  , qui  in  veteriore 
opere,  cujus  auctor  Jacobus  Rueff  erat,  circu- 
lationem , majorem  recte  enarratam  esse  voluerint, 
sed  immerito ; in  illo  enim  operis  loco,  quo  opinio 
ista  nititur,  nonnisi  de  spiritu  vitali,  per  arterias  toti 
corpori  distributo  agitur.  Sextum  fere  post  annum, 
quam  Servetus  opus  suum  ediderat,  Columbus 
minorem  sanguinis  circulationem  docebat,  quam 
quidem  Servetus  magis  perspicuam  reddebat, 
immerito  tamen  inventoris  honorem  sibi  arrogabat. 
Postea  copiosa  de  sanguinis  per  pulmones  meatu 
tractatio  edita  est,  auctore  Andrea  Caesalpino 
Aretino.  Cor  respirationis  ope  refrigerari  Caesalpi- 
nns  negabat,  quod  animalium  vivorum  cor  in  aqua 
frigida  vi  vitaii  mox  privaretur,  quam  in  aqua  ca- 
lida diutius  retineret,  sed  sanguinem  calefactum  in 
pulmonibus  refrigerari  docebat.  Quem  sanguinem 
e dextro  cordis  ventriculo  in  arteriam  pulmonalem 
transmigrare , ex  qua  per  crebras  anastomoses  in 
venas  pulmonales  vectus,  in  sinistrum  cordis  ven- 
triculum reverteretur.  Juxta  venarum  pulmona- 
lium ramos  tracheae  bronchia  decurrere,  quae  a£re 

frigido  venarum  parietibus  admoto  sanguinem 
illis  vasis  contentum  refrigerarent.  Art  pulmonalem 
venam  arteriosam  vocat,  sed  verae  arteriae  structu- 
ram ei  attribuit  eamque  aortae  simillimam  esse  ait; 
venam  pulmonalem  etiam  a ceteris  venis  non  distin- 
guebat; quibus  omnibus  tamen  moveri  non  poterat, 
quin  sanguinem  per  ventriculorum  septum  transudare 
censeret  (Caesalp.  quaest,  peripat.  lib,  V.  c.  4. 
p.  528.)  Sprengel  (1.  c.  Bd.  III.  S.  546.)  Cae- 
salpinum  majorem  sanguinis  circulationem  nosse 
contendit.  Primus  quidem  venam  ligatam  inter 
iinein  et  ligaturae  locum  tumescere  observabat, 
unde  sanguinem  venis  in  cor  revehi  colligebat,  eam 
tamen  rem  exploratam  habere  non  poterat,  cum 
■valvulas  ignoraret,  quae  sanguinis  e venis  in  arte- 
rias redundantiam  impediunt.  Ille  autem  locus, 
quo  de  sanguinis  in  venis  motu  agit,  majorem  cir- 
culationem eum  suspicatum  esse  probat  (Caesalp. 
de  plantis,  lib.  I.  c.  2 p.  3.) 

§.  25.  Quale  iter  sanguis  in  neonati  corpore 
faceret,  hoc  saeculo  diligentissime  inquirebatur, 
et  mox  foramen  ovale  ob  oculos  venit,  per  quod  in 
embryonibus  sanguis  ex  venarum  cavarum  atrio  in 
venarum  pulmonalium  atrium  migrat  et  valvula,  ne 
redundet,  prohibetur.  Hunc  sanguinis  in  embry- 
onibus decursum  jam  Galenus  observarat  (de  usu 
part.  lib.  16.  p.533.)  Qui  etiam  canalem  arteriosum 
noverat,  quo  sanguis,  ex  capite  foetus  et  extremitati- 
bus superioribus  reversus,  nec  quidem  per  venam  umbi- 
licalem sed  per  venam  cavam  adscendentem  in  venarum 

cavarum  atriuin  transgressus,  excipitur  et  immediate 
in  aortam  transvehitur.  Fallo  pia  (Observ.  p.  399.) 
in  errore  versatus,  illum  canalem  in  cordis  ventriculos 
pergere  et  sanguinem  ex  aorta  in  art.  pulmonalem 
ducere  contendebat.  Arantius  foraminis  ovalis 
ejusque  valvulae,  membranae,  illud  in  neonato  ob- 
turantis , canalis  arteriosi  ejusque  in  ligamentum 
mutationis  historiam  optime  exposuit , sed  et  ille 
ipse  sanguinem  per  illum  canalem  ex  aorta  in  pul- 
mones et  in  cor  revehi  censebat.  Botallus  tan- 
dem. Fallo  piae  discipulus  foramen  ovale  et  ca- 
nalem arteriosum  se  detexisse  gloriabatur,  licet  ei 
haud  plura,  quam  Galeno,  essent  cognita;  imme- 
rito igitur  illae  partes  ab  eo  nominabantur.  Fabri- 
cius primus  illas  partes,  excepto  canali  arterioso, 
veTe  depinxit,  illo  eodem  saeculo  canalis  venosus, 
qui  inde  a vena  umbilicali  in  venam  cavam  aut  in 
venam  hepaticam  effunditor,  accuratius  explorabatur. 
Ves-alius  eum  detexit,  Eusta  cliius  depinxit, 
Arantius  duos  canales  detexit,  alterum  in  vena 
portarum,  alterum  in  vena  cava,  cui  posteriori  ejus 
nomen  additum  est  (Arant,  de  hum.  foetu,  c.  14.  p.40.) 

§.  26.  Vesalii  temporibus  aorta  e corde 
egressa,  in  adseendentem  et  descendentem  divide* 
batur.  Fabricius  et  Eu  sta  chius  extra  dubi- 
tationem posuerunt,  aortam  in  arcu  in  arterias  caro- 
tides et  subclavias  dividi,  id  quod  prius  negabatur. 
Vesalius  art.  carotides  cum  art.  vertebralibus 
per  anastomoses  coire  censebat  et  inde  fieri , ut, 
carotidibus  discissis,  vita  posset  perserverare.  Fal- 

lopia  illas  anastomoses,  quas  descripsit,  quarumque 
numerum  anastomosi  cum  arieria  basilari  addita 
ampliavit,  verum  esse  rete  mirabile  judicabat.  Art. 
vertebralis  ex  Columbi  sententia,  dum  per  fora- 
men magnum  occipitis  meat,  quatuor  flexuras  liaud 
mediocres  sistit  et  cum  art . carotide , cum  ant. 
basilari , cum  art.  communicante  multifariam  con- 
nexa est.  Vesalius  exspirando  cerebrum  extendi 
observabat,  inspirando  collabi , unde  colligabat,  ar- 
teriosa structura  esse  sanguinis  in  cerebro  recep- 
tacula , quae  arterias  exciperent.  Fallopia  et 
Colnmbus  sanguinis  in  cerebro  receptacula  ad 
venarum  systema  referenda  esse  monstrabant;  quam 
ob  rem  vero  cerebri  volumen  respiratione  mutari, 
sanguinis  circulatione  nondum  detecta,  nonnisi  per- 
peram opinabantur.  Art.  ethmoideae  anterioris  ab 
art.  ophthalmica  originem  Eustaehius  recte  os- 
tendit. Art.  spinalem  aut,  ex  arteria  cerebri  pro- 
funda aut  ex  art.  vertebrali  ortam  et  secundum 
tunicam  medullae  spinalis  vasculosam  decurrentem, 
Berengarius  jam  lineam  albam,  candidam  for- 
mare observabat.  Art.  auricularem  posteriorem 
Guidius  primus  depinxit.  Qua  via  arteriae  at 
venae  subclaviae  et  axillares  procederent,  Vesalius 
et  Eustaehius  inquirebant.  Eustaehius  ut  Ga- 
lenum venae  axillaris  profundae  ramos  non  latuisse 
contra  Ve  s a 1 i u m probaret  nitebatur  et  venae  basili- 
cae, cephalicae  et  medianae  anastomoses  descripsit. 
Art.  brachialis  divisionem  Eustaehius  non  satis  cogno- 
vit, cum  art.  radialem  et  ulnarem  nonnisi  infra  cu- 

bitam  ab  eo  oriri  doceret,  quippe  qaae  saepissime 
supra  cubitam  ab  ea  proficiscantur.  Art.  gastro- 
epiploicam sinistram  ab  art.  splenica  proficisci,  Ve- 
s alius  bene  exposuisse  traditur.  Vesalius  et  alii 
anatomi  art.  penis  profundum  falso  ab  art.  vesicali 
derivaverant.  Eustachius  plura  memorabilia 
annotavit,  de  venae  azygae,  quam  interdum  dupli- 
cem repererat,  cum  venis  renalibus  anastomosi  ejns- 
que  divisione  ad  octavam  vel  nonam  costam , nec 
non  de  vena  hemiazyga;  venam  azygam',  quam  in- 
tra pericardium  in  venam  cavam  transire,  Gale- 
nus docuerat,  non  semper  intra  plerumque  tamen 
prope  pericardium  in  illam  venam  transgredi  pro- 
fessus est.  Arant  i us  venam  azygam  cum  venis 
inser costalibus  et  axilaribns  anastomosin  inire  ob- 
servavit. 

§.  27.  Herophilus  primus  vasorum  lympha- 
ticorum mentionem  facit,  quorum  tamen  cognitio 
hoc  saeculo  omnibus  ceteris  anatomiae  partibus  mi- 
nus colebatur.  Fallopia  canaliculos,  flavicante, 
humore  turgentes  ab  hepatis  superficie  in  pancreas 
pergentes  luculenter  conspiciebat.  E usta chius 
in  equis  principem  vasorum  lymphaticorum  trun- 
cum , ductum  thoracicum  detexit  (Eust.  de  vena 
sine  pari,  p.  280).  Ab  interiore  venae  subclaviae 
parte , inquit , in  illis  animalibus  magnum  vas  de- 
scendit1, cujus  ostium  valvula  semicirculari  occludi- 
tur. Idem  vas  albido  est  colore  et  humore  aquoso 
impletum.  Haud  procul  ab  originis  loco  in  duos 
ramos  dividitur,  qui  autem  coeunt  neque  ullo  ra- 

mo  emisso,  primarius  truncus  nunc  in  sinistro  ver- 
tebrarum dorsalium  latere  per  diaphragma  in  me- 
diam regionem  lumbalem  descendit,  ubi  valde  ex- 
tenditur , magnam  arteriam  amplectitur  et , nescio 
quomodo  desinit.  Pancreas  a Fallopia  glandulas 
esse  existimabatur , in  medio  mesenterio  coacerva- 
tas, quae  communicationem  inter  venam  splenicam 
et  venam  portarum  sisterent.  Experimentis  insti- 
tutis B er  en  g ar  ius  edoctus  est,  subtilissimos  venae 
renalis  ramulos  minime,  uti  prius  existimatum  erat 
cum  uretere  anastomosin  inire , sed  in  substantia 
papillari  se  expandere  ; per  tunicam  testium  albu- 
gineam canaliculos  quosdam  migrare,  Aesalius 
jam  observabat  et  Graafiana  igitur  vascula  vide- 
tur conspexisse.  Omnes  fere  medici  cotyledones, 
complurium  animalium  placentam  constituentes,  in 
bumano  etiam  utero  adesse  judicabant.  Arant  ius 
eas  prorsus  negabat,  nisi  vasorum  ostiis  illud  no- 
men attribueretur,  qua  in  re  cum  Fabricio  consen- 
tiebat (Fabr.  de  format,  foet.  p.  40).  Qua  ratione 
foetalis  placentae  pars  cum  materna  esset  conjun- 
cta, tum  temporis  inquirebatur.  Arant  ius  quem- 
libet vasorum  in  alterius  partis  vasa  transitum  ne- 
gabat, Laurentius  vasa  non  in  alia  vasa  transire 
contendebat,  sed  apposita  esse,  quo  facilius  resor- 
berent; Fabricius  vasa  cum  alterius  partis  vasis 
per  anastomoses  coire  profitebatur.  In  cerebri  et 
nervorum  functiones  explicandas  etiam  haec  vale- 
bant, quae  Galenus  de  spiritibus  docuerat.  Anima- 
lem enim  spiritum  docebat  in  cerebri  ventriculis 

secerni , arteriis  enim  sanguinem  spiritu  vitali  im- 
praegnatum, per  cerebri  gyros  et  sulcos  in  ventri- 
culos vcbi,  ubi  spiritus  vitalis  ex  eo  secerneretur. 
Berengarius  plexum  chorioideum  cui  vermium 
nomen  addit,  quasi  venarum  et  arteriarum  com- 
positionem describit. 

§.  28.  Nunc  restat,  ut  ea  commemorem,  quae 
Guil.  Harveus  doctrinae  de  sanguinis  circula- 
tione excolendae  praestiterit.  Tantum  quidem  abest, 
ut  illius  viri  gloriae  obtrectem,  ut  potius  illam  doc- 
trinam maxime  ab  eo  illustratam  esse  persuasum 
habeam ; neque  tamen  sanguinis  circulationem  ab 
eo  detectam  judico,  sed  tantummodo  accuratissime 
descriptam.  Venarum  valvulis  enim  sub  medium 
decimum  sextum  saeculum  a C an  ano  detectis,  id 
quod  Vesalius,  Haller,  Nic.  Zaffarinius 
(Scoperte  anatomiche  di  Gio,  Batt,  Canani, 
Ferrara  1809)  testantur;  multae  detectiones  se  ex- 
cipiebant. Sic  Servet um  non  minorem  solum, 
sed  majorem  etiam  sanguinis  circulationem  scivisse 
ex  iis,  quae  supra  dicta  sunt,  elucere  videtur,  quam- 
quam Haller  nonnisi  minorem  ei  cognitum  fuisse 
concedit.  Caesalpinuin  etiam  utramque  circu- 
lationem haud  ignorasse.  Jac.  Douglasius  (Bib- 
liographiae  anatomicae  specimen.  Lond,  1715,  p. 
137.)  probat,  qui  idem  Columbum  Serveti  ve- 
luti  sui  ipsius,  iuventis  usum  fuisse , recte  censere 
videtur.  Id  vero  illorum  virorum  gloriae  non  obest, 
quod  materias  nutrientes  per  venas  duci  docebant, 
cum  vasorum  resorbentium  functionem  ne  Harveus 
quidem  intclligeret , qui  etiam  arterias  cum  venis 
coire  ignorabat.  Harveus  igitur  nonnisi  eo  de 
sanguinis  circulatione  cognoscenda  optime  meritus 
est,  quod  primus  eam  exactissime  descripsit. 


Vitae  curriculum 


Ego,  Bernliardus  Nathan  Pariser,  fidei  veteris 
testamenti  addictos,  natus  sum  anno  MDCCCVI, 
oppido  Fraustadt,  patre  optimo  N.  Pariser  et 
matre  dilectissima  Bela  e gente  Goldfaengeriana. 
Prima  pueritia  a praeceptoribus  privatis  eruditus, 
cum  annum  decimum  quintum  agerem,  Vatrislaviaiu 
me  contuli,  ubi  gymnasium  Elisabethanuin,  rectore 
Etzlero  frequentavi,  tum  in  Berolinensi  gymnasio 
Friderico- Werderiano  per  biennium  studia  huma- 
niora exercui.  Anno  MDCCCXXIV  die  XVII. 
mens.  Aprilis  ab  illustr.  Hoffmann  t.  t.  Rectore 
magnifico  civis  Universitatis  factus  sum  atque  ab 
illustr.  Rudolphi,  Decano  spectabilissimo,  albo  me- 
dicinae studiosorum  inscriptus.  Lectionibus  summo- 
rum ac  celeberrimorum  virorum  interfui,  hisce,: 

111.  a.  Henning  de  Encyclopaedia  scientiarum 
philosophicarum;  111.  Hegel  de  Logice  et  Meta- 
physiee;  111.  Boeckli  de  Taciti  historiis  et  annali- 
bus; III.  Bernhardy  de  Horatii  carminibus;  111  C. 
Ritter  de  Geographia  et  Ethnograpliia  Asiae;  III. 
a.  Humboldt  de  Geographia  physica;  111.  Hayne  de 
Botanice;  III.  Erman  de  calore  et  lumine  atque  de 
atmosphaerologia ; III.  Lichtenstein  de  Zoologia; 
111.  Herinbstaedt  de  Chemia  tam  experimentali  quam 
pharmaceutica,  nec  non  de  Physice;  111.  Mit- 
scherlich  de  chemia  experimentali ; III.  Knape  de 
Osteologia,  Splanchnologia  et  Syndesmologia , qui 
etiam  una  cum  Rudolpliio  artem  cadavera  dissecandi 
me  docuit,  111.  Rudolphi  de  Encyclopaedia  medica, 
de  Anatomia  c.  h.,  Anatomia  comparativa,  patholo- 
gica et  de  Physiologia;  111.  Eck  de  Pathologia 
generali ; III  Xaumann  de  Pathologia  et  Therapia 
speciali  et  de  Pathologia  imi  ventris  ; 111.  Hecker 


de  Semiotice;  111.  Horn  de  morbis  psychicis;  111. 
Rust  de  morbis  syphiliticis;  III.  C.  W.  Hufeland  de 
Therapia  speciali;  III.  Juengken  de  Chirurgia,  tam 
generali  quam  speciali,  de  Akiurgia,  Ophthalmia- 
trice  et  Akologia;  111.  Kluge  de  luxationibus  et 
fracturis,  nec  non  de  arte  obstetricia;  111.  Link  de 
Pharmacologia  nec  non  de  Toxicologia;  111.  Osann 
de  auxilio  in  repentinis  vitae  periculis  ferendo; 
111.  Sundelin  de  Materia  medica  et  de  morbis  cum 
materia;  111.  Casper  de  arte  formulas  scribendi. 

Clinicum  medicum  111.  Neuniann  et  111.  Wolff, 
chirurgicum  111.  a.  Graefe  et  III.  Rust  frequenta- 
bam. 

Tentamine  tam  philosophico  quam  medico  et 
examine  rigoroso  coram  gratioso  medicorum  ordine 
peractis,  spero  fore,  ut  dissertatione  et  thesibus 
defensis,  summi  in  mediciua  et  chirurgia  honores 
in  me  conferantur. 


Theses  defendendae. 


i. 

Corpora  defunctorum  non  sunt  ad  anorganica  re- 
ferenda. 

II. 

Quaeque  inflammatio  cum  spasmo  conjuncta  est. 

III. 

Digestio  est  fennentatio  sui  generis. 

IV. 

Scabies  ab  acaris  non  enascitur. 

V. 

Calor  qualitatis  ratione  mutari  potest. 


